als_Latn dik_Latn tur_Latn
Ngritja e një grupi kontrolli për të marrë informacion nga shërbimet sekrete, është për opozitën vetëm një përpjekje për të kontrolluar politikisht institucionet e shtetit. Kreu i grupit parlamentar Demokrat, Edi Paloka, deklaron së shumicës i mungon dhe fantazia pasi po përdor kundër Visho Ajazit të njëjtin instrument që përdori edhe kundër kryeinspektores Zana Xhuka, shkarkimin me anë të grupit të kontrollit. Përballë akuzave të demokratëve kreu i grupit parlamentar të LSI-së, Petrit Vasili sqaron se maxhoranca nuk ka folur asnjëherë për shkarkim të kreut të SHISH-it, Visho Ajazit, por shërbimi sekret duhet të kryejë detyrat, që i cakton ligji dhe parlamenti ka të gjitha të drejtat ta kontrollojë këtë.
Në lidhje me parlamentin, partia Demokratike këmbëngul se ai nuk mund t’i kthehet seancave normale përsa kohë që nuk kthehet kushtetutshmëria e cenuar me vendimin e 20 shkurtit për shkarkimin e kryeinspektores Xhuka dhe emërimin e pasardhësit të saj. Por, kreu i grupit parlamentar të LSI-së, Petrit Vasili thekson se opozita nuk ka kauzë dhe konfrontimi politik që ajo përpiqet të krijojë nuk ndikon në procesin e integrimit. Pas dështimit të raportimit të kreut të shërbimit sekret, Visho Ajazi, në komisionin e Sigurisë, maxhoranca ka kërkuar një grup kontrolli në mënyrë që deputetët të marrin vetë pranë institucionit të gjitha informacionet që kanë lidhje me përgjimet e kryera nga Shërbimi Sekret.
als_Latn als_Latn